|  |
| --- |
|  |
| Informacije za župnije |
| Referat: Komunikacija |
| **Sestavila**: Nina Edler |
|  |
| Zadeva: Vseavstrijsko zvonjenje cerkvenih zvonov 2024 |
|  |

* **783 milijonov ljudi trpi zaradi lakote, več kot 333 milijonov ljudi ne ve, od kod bodo dobili naslednji obrok. Še posebej prizadete so ženske in otroci.**
* **Podnebna kriza je eden glavnih dejavnikov, zakaj število še naprej narašča.**

Več kot 783 milijonov ljudi po vsem svetu nima dovolj hrane in je podhranjenih. Pomemben dejavnik te stiske je podnebna kriza, saj suše, neurja in poplave vse bolj uničujejo pridelke in s tem možnost prehranjevanja ljudi. Predvsem letine najrevnejših ljudi. Najbolj prizadeti so torej tisti, ki najmanj prispevajo k nastanku krize.

**Opozorimo skupaj na škandal lakote – za podnebje brez lakote!**

**Dan akcije 26. julij 2024 po vsej Avstriji**

Zelo nas veseli, da se je Avstrijska škofovska konferenca tudi letos odločila za akcijo **»Zvonovi proti lakoti«:** 26. julija ob 15. uri bodo po vsej Avstriji pet minut zvonili cerkveni zvonovi. Zvonjenje naj bi – ob uri Jezusove smrti – opozorilo na dejstvo, da ljudje vsak dan umirajo od lakote. Obenem naj bi zvonjenje pozvalo k ukrepanju proti lakoti.

Tudi mi kot Caritas prosimo za podporo vse župnije v Avstriji. Naš cilj je pomagati ljudem v krizi in jih trajnostno zaščititi pred lakoto.



Ravnatelj Caritas Ernst Sandriesser, Alexandra Blattnig-Rull Caritas področje pomoč v tujini in škofov vikar Hans-Peter Premur vabijo k zvonjenju proti lakoti

**Kaj lahko naredijo župnije?**

* **Pridružite se zvonjenju in razširite vest o tem!** Da bi že vnaprej opozorili na zvonjenje proti lakoti, lahko na ogled v zvonik povabite skupino ministrantov in ministrantk, mladinsko skupino ali cerkveni pevski zbor.
* **Prosimo, da objavite fotografije in filme** zvonjenja župnijskega zvona na družbenih omrežjih z oznako **#GlockenGegenHunger ali #KlimaGegenHunger**.

Pozvoni lahko tudi kolesarski zvonec ali kravji zvonec – in seveda samo zvonjenje lahko 26. julija ob 15. uri tudi neposredno prenašate.

* **Kratek video o zvonjenju:** Sodelavec župnijske Caritas, član Farnega sveta ali obiskovalec cerkve, naj posname kratek video in stoječ pred župniščem (ali morda celo v zvoniku) razloži, zakaj je boj proti lakoti zanjo/zanj pomembna zadeva. Objavite s #ClimateAgainstHunger in pomagajte, da se bo zavest o akciji čim bolj razširila!
* **Podpora z informativnim gradivom v župniji:** Širite v vaši župniji vest o lajšanju lakote! Izobesite plakate, povežite svojo spletno stran s Caritasovo (www.caritas-kaernten.at/hunger) ali pa preprosto povejte svoji okolici o razmerah v prizadetih državah, da čim več ljudi izve za to prikrito katastrofo!

Vsakršna pomoč je dobrodošla in nujno potrebna!

**Že vnaprej hvala za vašo podporo!**